સ્રોતોના ન્યાયપૂર્ણ વિતરણના મુદ્દાઓ પર રાષ્ટ્રીય ચર્ચા થવી જોઈએ. ઓછામાં ઓછું, રાજ્ય અને રાજકીય પક્ષો શું કરી શકે છે તેને લઈને ચર્ચા શરૂ થવી જોઈએ અને બધા મૃત્યુ ભૂખમરાના કારણે થયા છે કે નહીં તે સ્થાપિત કરવા માટે ઊર્જા ખર્ચવાને બદલે સર્જનાત્મક ઉકેલ શોધાવા જોઈએ. મૃત્યુના દરેક કેસમાં એકવાત સ્પષ્ટ છે કે જે લોકો મૃત્યુ પામ્યા હતા તેઓ ભારે ગરીબીમાં જીવતા હતા અને કોઈપણ કારણસર તેમને ખોરાક, પોષણ અને આરોગ્ય સેવાઓ મળતી નહોતી. આ રાજ્યની જવાબદારીમાં આવતી બાબતો છે અને તેને બીજી કોઈ રીતે ખપાવી ન શકાય.